Chester Lyman

Chester Smith Lyman (1814–1890) var en amerikansk lærer, prest og astronom.

Han ble født i Manchester, Connecticut. Foreldrene var Chester og Mary Smith Lyman. Lyman er etterkommer av Richard Lynn, en nybygger som kom til Amerika i 1631. Han viste tidlig interesse for astronomi og realfag. Innen 1833 hadde han skaffet seg innpass på Yale University og ble uteksaminert i 1837. I hans yngre år var han redaktør for Yale Literary Magazine, og han var medlem av Skull and Bones. Han tjenestegjorde også i to år som leder for Ellington School før han studerte teologi ved Union and Yale seminaries. Av helsemessige årsaker begynte han da å reise.

I 1846 seilte han til Hawaii hvor han ble værende i et år. Mens han vær der besøkte han misjonærer, inkludert sin fjerne slektning David Belden Lyman:75 I 1874 seilte han til California. Der jobbet han som landmåler og kartla rancher og tettsteder. I noen måneder slutten han seg til gullrushet i California før han returnerte til oppmålingen. I 1850 giftet han seg med Delia W. Wood og bosatte seg i New Haven. Paret fikk seks barn hvorav fire overlevde til å bli voksne.

Han ble professor i industriell mekanikk og fysikk ved Yales Sheffield Scientific School og var ansett som en eminent lærd. Han oppfant det kombinerte passasjeinstrumentet og senitteleskopet som ble brukt til å bestemme breddegrader, herunder på Hawaii. Han satt i styret for lederne ved Yale-observatoriet, og i desember 1866 ble han den første til å observere ringen med lys rundt Venus når planeten var i nedre konjunksjon. Denne observasjonen bidro til å bekrefte eksistensen av en atmosfære rundt planeten. Han tok patent på et design for en bølgemaskin i 1867. I 1871 ble han professor i astronomi og fysikk ved den samme institusjonen og senere utelukkende i astronomi i 1884 da han helse begynte å bli dårlig. Han gikk av som professor emeritus i 1889. Han ble siden direktør ved Yale-observatoriet og hadde den stillingen frem til sin død. Han døde som et resultat av slag som holdt ham bundet til hjemmet de siste to årene av sitt liv.

Chester Lyman var æresmedlem av British Association for the Advancement of Science. Han fungerte som president for Connecticut Academy of Arts and Sciences i 20 år. Hans sønn, Chester W. Lyman, etablerte foredragsserien Chester S. Lyman ved Yale til minne om sin far.

 Referanser 
«Denne listen er satt sammen av materiale fra medlemskapsbøker for Order of Skull and Bones ved Sterling Library, Yale University og andre offentlige registre. De nyeste tilgjengelige bøkene er Living members fra 1971 og Deceased Member fra 1973. 1969 var det siste året medlemmene ble publisert i Yale Banner.»



Kategori:Astronomer fra USA
Kategori:Personer fra Hartford County i Connecticut
Kategori:Artikler i astronomiprosjektet